**David Brine** (s. 6. tammikuuta 1985 Truro, Nova Scotia, Kanada) on kroatialais-kanadalainen entinen ammattilaisjääkiekkoilija, joka pelasi viimeksi Itävallan Erste Bank Eishockey Ligan kroatialaisjoukkue Medveščak Zagrebissa. Hän oli pelipaikaltaan keskushyökkääjä. Brine pelasi yhdeksän NHL-ottelua Florida Panthersissa kaudella 2007–2008. Hän on pelannut urallaan myös Etelä-Koreassa, Tanskassa, Saksassa, Italiassa ja Britanniassa. Brine lopetti uransa kauden 2018–2019 päätteeksi.

Ura
---

### Seuraura

QMJHL-joukkue Québec Remparts varasi Brinen 68. pelaajana kesällä 2001. Hän pelasi kaudella 2002–2003 kotikaupunkinsa joukkueessa MJAHL-junioriliigan Truro Bearcatsissa, jonka jälkeen Brine siirtyi kaudeksi 2003–2004 QMJHL:ään, mutta Halifax Mooseheadsin paitaan. Hän oli jo tulokaskaudellaan joukkueen paras pistemies ja maalintekijä tehoilla 22+25=47. Kaudella 2005–2006 Brine nousi Mooseheadsin kapteeniksi ja voitti joukkueen sisäisen piste- ja syöttöpörssin tehoilla 34+66=100. Hän myös jakoi Mooseheadsin sisäisen tehotilaston voiton Rane Carnegien kanssa lukemalla +22. Brine palkittiin kauden päätteeksi QMJHL:n parhaana puolustava hyökkääjänä Guy Carbonneau Trophylla. QMJHL-kauden jälkeen, huhtikuussa 2006 hän siirtyi amatööritry-out -sopimuksella loppukevääksi AHL-joukkue Manitoba Mooseen. Brine pelasi siellä yhdeksän pudotuspeliottelua tehden yhden syöttöpisteen.

Kesällä 2006 NHL-varaamaton Brine osallistui try-out -sopimuksella Carolina Hurricanesin harjoitusleirille. Hän jäi siellä ilman jatkosopimusta, mutta teki syyskuussa tulokassopimuksen toisen NHL-seuran Florida Panthersin kanssa. Brine pelasi kauden 2006–2007 suurimmaksi osaksi ECHL-joukkue Florida Everbladesin vahvuudessa. Hän pelasi AHL-joukkue Rochester Americansissa 22 runkosarjaottelua. Kauden 2007–2008 Brine pelasi pääosin Americansissa, jossa varsinainen AHL:n tulokaskausi toi 66 runkosarjaottelussa tehot 9+11=20. Kauden aikana hän myös pelasi ensimmäisen ottelunsa Panthersin NHL-joukkueessa, jossa Brine pelasi yhdeksän runkosarjaottelua tehden yhden syöttöpisteen. Hän pelasi ensimmäisen NHL-ottelunsa 2. helmikuuta 2008 vieraissa paikallisvastustaja Tampa Bay Lightningia vastaan. Brine sai ottelussa jääaikaa 8.15 minuuttia. Kaksi seuraavaa kautta hän pelasi kokonaan Americansissa.

Syyskuussa 2010 Brine teki vapaana agenttina vuoden mittaisen AHL-sopimuksen San Antonio Rampagen kanssa. Kaudeksi 2011–2012 hän siirtyi vuoden mittaisella sopimuksella Itävallan Erste Bank Eishockey Ligan kroatialaisjoukkue Medveščak Zagrebin riveihin. Brine edusti seuraa myös Kroatian pääsarjan pudotuspeleissä, jotka päättyivät mestaruuteen. Heinäkuussa 2012 Brine teki vuoden mittaisen jatkosopimuksen Medveščakin kanssa. Myös kauden 2012–2013 päätteeksi hän voitti Kroatian-mestaruuden seuran kakkosjoukkueessa. Kaudeksi 2013–2014 Brine siirtyi vuoden mittaisella sopimuksella ALIH:n eteläkorealaisjoukkue High1:n paitaan. Hän oli tehoilla 16+35=51 joukkueen paras syöttäjä Song Dong Hwanin kanssa ja toiseksi paras pistemies Michael Swiftin jälkeen.

Kaudeksi 2014–2015 Brine siirtyi vuoden mittaisella sopimuksella Tanskan Metal Ligaenin Aalborg Piratesiin. Hän nousi joukkueen kapteeniksi, mutta Brinen sopimus kuitenkin purettiin pelillisistä syistä jo kahdeksan ottelun jälkeen lokakuun 2014 lopulla. Marraskuussa hän siirtyi Saksan toiseksi korkeimmalle sarjatasolle DEL2-liigan SC Riesserseehen. Tammikuussa 2015 Brine sai kuitenkin myös sieltä lähtöpassit 15 pelaamansa ottelun jälkeen. Runsas viikko myöhemmin hän siirtyi Italian Serie A:n HC Valpelliceen, jossa Brine pelasi kauden loppuun.

Brine palasi kaudeksi 2015–2016 DEL2-liigaan ja siirtyi vuoden mittaisella sopimuksella Löwen Frankfurtin riveihin. Kaudeksi 2016–2017 hän siirtyi vuoden mittaisella sopimuksella Britannian EIHL-liigan walesilaisjoukkue Cardiff Devilsiin.
Brine voitti sekä Challenge Cupin että EIHL:n mestaruuden.

Kaudeksi 2017–2018 Brine palasi vuoden mittaisella sopimuksella pelaamaan EBEL-liigaa Medveščak Zagrebiin.

### Maajoukkueura

Brine edusti Kroatiaa 1. divisioonan B-lohkon maailmanmestaruuskilpailuissa vuosina 2016 ja 2017, joista ensimmäisessä turnauksessa hän jakoi joukkueensa sisäisen tehotilaston voiton Mike Glumacin kanssa lukemalla +3.

Muuta
-----

Brine esiintyi vuonna 2006 kanadalaisessa amatöörikiekkoilijoista kertovassa tositelevisiosarjassa *Making the Cut: Last Man Standing* sen toisella tuotantokaudella. Hän on sarjan ainoa kiekkoilija, joka on edennyt urallaan NHL:ään asti.

Brinen isosisko Katie ja pikkusisko Jennifer ovat pelanneet myös jääkiekkoa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Truro Bearcats | MJAHL | 52 | 21 | 32 | 53 | 29 | – | – | – | – | – |
| 2003–2004 | Halifax Mooseheads | QMJHL | 70 | 22 | 25 | 47 | 20 | – | – | – | – | – |
| 2004–2005 | Halifax Mooseheads | QMJHL | 67 | 14 | 37 | 51 | 36 | 13 | 6 | 7 | 13 | 8 |
| 2005–2006 | Halifax Mooseheads | QMJHL | 70 | 34 | 66 | 100 | 80 | 11 | 1 | 5 | 6 | 23 |
|  | Manitoba Moose | AHL | – | – | – | – | – | 9 | 0 | 1 | 1 | 2 |
| 2006–2007 | Florida Everblades | ECHL | 52 | 9 | 21 | 30 | 22 | 15 | 6 | 4 | 10 | 22 |
|  | Rochester Americans | AHL | 22 | 4 | 4 | 8 | 4 | – | – | – | – | – |
| 2007–2008 | Rochester Americans | AHL | 66 | 9 | 11 | 20 | 26 | – | – | – | – | – |
|  | Florida Panthers | NHL | 9 | 0 | 1 | 1 | 4 | – | – | – | – | – |
| 2008–2009 | Rochester Americans | AHL | 79 | 8 | 23 | 31 | 35 | – | – | – | – | – |
| 2009–2010 | Rochester Americans | AHL | 69 | 14 | 18 | 32 | 14 | 7 | 0 | 1 | 1 | 2 |
| 2010–2011 | San Antonio Rampage | AHL | 67 | 2 | 12 | 14 | 27 | – | – | – | – | – |
| 2011–2012 | Medveščak Zagreb | EBEL | 49 | 4 | 19 | 23 | 22 | 9 | 0 | 5 | 5 | 4 |
|  | Medveščak Zagreb II | Kroatia | – | – | – | – | – | 4 | 2 | 2 | 4 | 6 |
| 2012–2013 | Medveščak Zagreb | EBEL | 54 | 11 | 23 | 34 | 57 | 6 | 2 | 2 | 4 | 4 |
|  | Medveščak Zagreb II | Kroatia | – | – | – | – | – | 2 | 0 | 2 | 2 | 0 |
| 2013–2014 | High1 | ALIH | 41 | 16 | 35 | 51 | 30 | 3 | 2 | 0 | 2 | 2 |
| 2014–2015 | Aalborg Pirates | Tanska | 8 | 4 | 3 | 7 | 2 | – | – | – | – | – |
|  | SC Riessersee | DEL2 | 15 | 4 | 9 | 13 | 6 | – | – | – | – | – |
|  | HC Valpellice | Italia | 4 | 2 | 1 | 3 | 2 | 5 | 2 | 1 | 3 | 0 |
| 2015–2016 | Löwen Frankfurt | DEL2 | 37 | 4 | 17 | 21 | 12 | 4 | 0 | 2 | 2 | 0 | MMd1 B | 5 | 1 | 4 | 5 | 2 |
| 2016–2017 | Cardiff Devils | EIHL | 50 | 2 | 10 | 12 | 2 | 4 | 0 | 0 | 0 | 0 | MMd1 B | 4 | 1 | 3 | 4 | 2 |
| 1 kausi | yhteensä | NHL | 9 | 0 | 1 | 1 | 4 | – | – | – | – | – |
| 6 kautta | yhteensä | AHL | 303 | 37 | 68 | 105 | 106 | 16 | 0 | 2 | 2 | 4 |
| 2 kautta | yhteensä | EBEL | 103 | 15 | 42 | 57 | 79 | 15 | 2 | 7 | 9 | 8 |
| 1 kausi | yhteensä | EIHL | 50 | 2 | 10 | 12 | 2 | 4 | 0 | 0 | 0 | 0 |
| 1 kausi | yhteensä | Tanska | 8 | 4 | 3 | 7 | 2 | – | – | – | – | – |

Lähteet
-------

* David Brine The Internet Hockey Databasessa (englanniksi)
* David Brine Legends of Hockey -sivustolla (englanniksi)
* David Brine *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  David Brine *Elite Prospects*. Everysport Media Group AB.  (englanniksi)
2. ↑  David Brine The Internet Hockey Databasessa (englanniksi)
3. ↑  Moose Sign Brine to ATO  17.4.2006. OurSports Central. Viitattu 25.4.2016. (englanniksi)
4. 1 2 3  Brine Realizes NHL Dream  6.2.2008. TORONTO:  Florida Panthers. Viitattu 25.4.2016. (englanniksi)
5. ↑  Cats Agree To Terms With D Franklin MacDonald, C David Brine and RW Adam Taylor  14.9.2006. Sunrse, Fla.:  Florida Panthers. Viitattu 25.4.2016. (englanniksi)
6. ↑  David Brine Legends of Hockey -sivustolla (englanniksi)
7. ↑  David Brine 2007-08 Game Log *Hockey-Reference.com*. Sports Reference LLC. Viitattu 7.5.2017. (englanniksi)
8. ↑  Rampage Sign David Brine to AHL Contract  9.9.2010. SAN ANTONIO:  OurSports Central. Viitattu 25.4.2016. (englanniksi)
9. ↑  37 Hockey, LLC Twitterissä (englanniksi)
10. ↑  Piraterne sikrer sig stærk canadier *aalborgpirates.dk*.  4.7.2014. Aalborg Pirates A/S. Viitattu 25.4.2016. (tanskaksi)
11. ↑  ​Pirates stopper samarbejdet med David Brine *aalborgpirates.dk*.  31.10.2014. Aalborg Pirates A/S. Viitattu 25.4.2016. (tanskaksi)
12. ↑  SC Riessersee | Facebook (saksaksi)
13. ↑  Riessersee trennt sich von David Brine *scriessersee.de*.  12.1.2015. SC Riessersee. Viitattu 25.4.2016. (saksaksi)
14. ↑  David Brine, un rinforzo per l’attacco *hcvalpellice.com*.  21.1.2015. H.C. VALPELLICE ASD.  Arkistoitu 31.5.2016. Viitattu 25.4.2016. (italiaksi)
15. ↑  David Brine komplettiert die Löwen-Offensive *loewen-frankfurt.de*.  2.9.2015. Löwen Frankfurt Eishockey-Betriebs GmbH.  Arkistoitu 9.5.2016. Viitattu 25.4.2016. (saksaksi)
16. ↑  Finski centar i dva povratnika pojačali Medveščak *medvescak.com*.  19.6.2017. KHL Medveščak Zagreb.  Arkistoitu 22.6.2017. Viitattu 19.6.2017. (kroatiaksi)